প্রাকৃতিক বিপর্যয়ে বিপাকে উত্তরের পর্যটন, ঘুড়ে দাড়ানোর চেষ্টা ব্যাবসায়ীদের

ওয়েব ডেস্ক: ডুয়ার্সের বন্যায় পর্যটন ব্যবসায় ব্যাপক ক্ষয়ক্ষতি। ক্ষতিগ্রস্ত হয়েছিল একাধিক রিসোর্ট, হোমস্টে। তার মধ্যে ভুয়া প্রচারের জেরে আরও সমস্যায় পড়েছেন পর্যটন ব্যবসায়ীরা। তারা বলছেন, ডুয়ার্স থেকে মুখ ফিরিয়ে নিচ্ছে পর্যটকরা। যদিও, কালীপুজোর আগে নতুন উদ্যোগে পুনরুদ্ধারের চেষ্টা পর্যটন ব্যবসায়ীদের। রাস্তা, রিসোর্ট সংস্কার করে ঘুড়ে দাড়ানোর চেষ্টা পর্যটন ব্যাবসায়ীদের।

উত্তরবঙ্গের জনপ্রিয় পর্যটন এলাকা ডুয়ার্স হঠাৎ হড়পা বানের কবলে পড়ে বিপর্যস্ত হয়ে পড়েছে। টানা বৃষ্টির কারণে নদীর জল ঢুকে পড়ে পর্যটন কেন্দ্র গুলিতেও, যার ফলে একাধিক পর্যটন কেন্দ্রের রিসোর্ট, রাস্তা, ক্ষতিগ্রস্ত হয়েছে। যদিও, একাধিক পর্যটন কেন্দ্র নিয়ে গুজব রোটেছে সামাজিক মাধ্যমে, যার ফলে অনেক টাকার বুকিং বাতিল হতে শুরু করে। তাই, কালীপুজোর আগেই সেখানকার ব্যবসায়ীরা দ্রুত ক্ষতিগ্রস্ত স্থানগুলো মেরামত করতে শুরু করেছে , যাতে উৎসবের মরশুমে পর্যটক আকৃষ্ট করা যায়।

আরও পড়ুন: উত্তরবঙ্গে উদ্ধারকাজে কী কী পদক্ষেপ? মুখ্যসচিবের থেকে রিপোর্ট নিলেন মুখ্যমন্ত্রী

তবে পরিস্থিতি ধীরে ধীরে স্বাভাবিক হতে শুরু করেছে এবং স্বাভাবিক ছন্দে ফিরছে ডুয়ার্স। ব্যবসায়ীরা অবস্থা পুনরুদ্ধারের চেষ্টা চালাচ্ছেন। ইতিমধ্যেই, ডায়না নদীর ধারে অবস্থিত ডুয়ার্স ফানসিটি পর্যটনকেন্দ্রে চালু করা হয়েছে টয় ট্রেন পরিষেবা, যা পর্যটকদের বিনোদনের সঙ্গে ব্যবসার আকর্ষণ বাড়াবে। একই সঙ্গে রবিবার থেকে গরুমারা জাতীয় উদ্যানের জঙ্গল সাফারিও পুনরায় শুরু হয়েছে। ব্যবসায়ীদের আশা, কালীপুজোর আগে পর্যটক সংখ্যা বাড়বে এবং পর্যটন কেন্দ্রগুলো দ্রুত স্বাভাবিক হবে।

ডুয়ার্সের পর্যটন ব্যবসায়ী শেখ জিয়াউর রহমান বলেন, “ডায়না নদীর জল আমাদের পর্যটন কেন্দ্রে ঢুকে পড়েছিল। রিসোর্ট, রাস্তাঘাট, একটি প্রাচীর এবং নজর মিনার ক্ষতিগ্রস্ত হয়েছিল। তবে সেগুলি মেরামত করা হয়েছে। আজ থেকে টয় ট্রেন পরিষেবা চালু হয়েছে। আশা করি, এই দুর্যোগ কাটিয়ে পর্যটক আবারও ডুয়ার্সে ফিরবেন।” এক স্থানীয় বাসিন্দা প্রতিমা ছেত্রী জানান, “ডায়না নদীর জল আমাদের এখানকার পর্যটনকেন্দ্রে ঢুকেছিল। তবে কয়েক ঘণ্টার মধ্যেই জল নেমে যায় এবং তেমন কোনো ক্ষতি হয়নি। সবকিছু স্বাভাবিক রয়েছে।”

দেখুন খবর: